- Dargwaz
- <
- 1
- >

Dargwaz
1
Esráili zolm o zóray ámácha bant
1 Ákubay hamá mardénchokk*1:1 Asligén Ebráni nebeshtánka gwashit: Esráilay mardénchokk. Esráil, Ákubay domi nám at. ke har yakkéá wati lógay mardom zortant o gón Ákubá Mesrá shot gón, áyáni nám esh ant: 2 Ruben o Shamun o Láwi o Yahudá o 3 Issákár o Zebulun o Benyámin o 4 Dán o Naptáli o Jád o Ásher. 5 Ákubay chokk o nomásag sarjamiá haptád atant. Issop cha pésará Mesrá at. 6 Issop mort o sajjahén bráti ham mortant o áiay hamomrén sarjamén nasl ham mort. 7 Bale Bani Esráil porsamar at. Áyán chokk o bar kort, waddán but o sakk báz butant. Mesray molk cha Esráilián porr but.
8 Nun Mesray sará nókén Perawné bádsháhi tahtá nesht. É bádsháh Issopay bárawá sarpad naat. 9 Áiá gón wati mahluká gwasht: “Bechárét, Bani Esráilay mardom cha má báz géshter o zórmandter jórh butagant. 10 Báyad ent pa hóshmandi esháni démá bedárén, agan é géshter bebant o márá jangé begipt, é may dozhmenáni hamráha bant o gón má janga kanant o padá cha may molká tachant o rawant.”
11 Bádsháh o áiay mansabdárán†1:11 Mansabdár, bezán káréay zemmahwár, ogdahdár., bigárgir‡1:11 Bigárgir, bezán hamá mardom ke dega mardomán pa zór kára bandit. esháni kármaster kortant ke esháni sará zóráki bekanant o gránén káresh bebandant. Bani Esráilián pa Perawná§1:11 Perawn hecch bádsháhay jenday nám nabutag. Ahdi zamánagán, Mesray har bádsháh Perawn gwashag butag. do shahr addh kort. Yakkéay nám Pitum at o yakkéay Ramesés. Doén ambári shahr*1:11 Ambári shahr, bezán hamá shahr ke ódá warák o sámán ambár kanaga bit. atant. 12 Mesrián áyáni sará haminkas ke géshter zórákia kort, Esráili géshter bayán o sheng bayána butant. Gorhá Mesrián cha Esráilián torset. 13 Mesrián Esráili pa bérahmi kára bastant. 14 Hesht o batánahay†1:14 Batánah, bezán heshtáni lecchénagay gel yá semetth. addh kanagesha parmátant o dhagáráni sará har dábén gránén káresha geptant o áyáni zendagiesh azáb kort. Sajjahén káresh pa bérahmi parmátant.
15 Mesray bádsháhá gón Ebráni‡1:15 Ebráni, bezán Esraili. janbógán§1:15 Janbóg, bezán dáig, dáeg, dinnabóg, chokk pédá kanókén ballok. habar kort. Yakk janbógéay nám Shiprah at o domiay Puah. 16 Gón eshán gwashti: “Wahdé shomá Ebráni janénán chokmát kanét, chellagiay bashánahá bechárét, agan chokk bachakké, bekoshéti o agan jenekké, belléti.” 17 Bale janbógán cha Hodáyá torset o á dhawlá nakortesh ke Mesray bádsháhá gwashtagatant o mardénchokkesh nakoshtant. 18 Gorhá Mesray bádsháhá janbóg lótháéntant o gón áyán gwashti: “Shomá chéá chó kort o mardénchokk zendagá eshtant?” 19 Janbógán gón Perawná gwasht: “Ebráni janén Mesri janénáni paymá naant. Dhaddhén zál ant o cha janbogáni rasagá pésar chokká pédá kanant.”
20 Gorhá Hodá janbogáni sará mehrabán but. Esráilián chokk o bar kort o sakk báz butant. 21 Janbógán cha Hodáyá torset, paméshká Hodáyá áyáni lóg ábád kortant.
22 Gorhá Perawná wati sajjahén mardom hokm dát o gwashtant: “Har Ebráni mardénchokké ke pédá bit, áiá Nillay kawrá dawr bedayét, bale Ebráni jenekkán bellét.”

- Dargwaz
- <
- 1
- >

*1:1 1:1 Asligén Ebráni nebeshtánka gwashit: Esráilay mardénchokk. Esráil, Ákubay domi nám at.

†1:11 1:11 Mansabdár, bezán káréay zemmahwár, ogdahdár.

‡1:11 1:11 Bigárgir, bezán hamá mardom ke dega mardomán pa zór kára bandit.

§1:11 1:11 Perawn hecch bádsháhay jenday nám nabutag. Ahdi zamánagán, Mesray har bádsháh Perawn gwashag butag.

*1:11 1:11 Ambári shahr, bezán hamá shahr ke ódá warák o sámán ambár kanaga bit.

†1:14 1:14 Batánah, bezán heshtáni lecchénagay gel yá semetth.

‡1:15 1:15 Ebráni, bezán Esraili.

§1:15 1:15 Janbóg, bezán dáig, dáeg, dinnabóg, chokk pédá kanókén ballok.

© 2016 WBT