- Pa Epésosián Pulosay kágad
- <
- 1
- >

Pa Epésosián
Pulosay kágad
Pa Epésosián Pulosay kágaday pajjár
1
Salám o drót
1 Cha Pulosay némagá, mane Pulos ke cha Hodáay razáyá Issá Masihay kásedé án,
pa hamá palgártagénán*1‏:1 “Palgártagén” hamá mardom ant ke gón Issá Masihay hóná cha wati gonáhán shódag o pák kanag butag o é dhawlá pa Hodáyá dar chenag butagant. ke Epésosay shahrá†1:1 Lahtén kwahnén daznebeshtá, “Epesosay shahrá” mán naent. ant o Issá Masihay wapádár ant.
2 Cha may Hodáén Pet o Hodáwandén Issá Masihay némagá shomárá rahmat o émeni sar bát.
Ruhi barkat
3 Hodáyá, bezán may Hodáwandén Issá Masihay Petá satá o saná bát ke áiá Masihay barkatá márá nadistagén jahánay har paymén ruhi barkat bakshátagant. 4 Wati mehray sawabá, Hodáyá cha jahánay jórh bayagá pésar Masihay barkatá márá gechén kort ke Hodáay chammán pák o béayb bebén. 5 Áiá cha pésará erádah kortagat ke Issá Masihay barkatá márá bezurit o wati chokk bekant. É áiay wati jenday razá o wáhag at. 6 Gorhá má Hodáay porshawkatén rahmatá názénén, hamá rahmat ke wati dóstigén Chokkay barkatá márá békesás‡1:6 Békesás, bezán béhesáb, sakk báz. bakshátagi. 7 Hodáyá wati Chokkay hónay wasilahá márá móket§1:7 Mókagay máná edá esh ent ke pa kaséay jánay rakkénagá gránén kimaté dayag bebit, Pársiá “bázkharid”. o cha wati ganjén rahmatán may gonáhi bakshetant o 8 márá békesás hekmat o dánáii bakshát. 9 Hodáyá cha wati jenday razá o wáhagá wati erádahay ráz pa má záher kort, hamá erádah ke gón Masihay áyagá purah o sarjam bayagi at. 10 Áiay erádah ent ke wahdé har kár sarjama bit, man ásmán o zeminay har chizzá pa wahd yakkén hákemay, bezán Masihay parmánay chérá kárán.
11 Hodáyá márá Masihay barkatá gechén kortag. Hodáyá é káray erádah cha pésará kortagat o wati har erádahá puraha kant. 12 Má Yahudi awali mardom atén ke Masihay sará óst*1:12 Óst, bezán omét, ásará. o omét bast tánke Hodáay shán o shawkat názénag bebit. 13 Wahdé shomá darkawmán rástén paygám, bezán wati nejátay wasshén mestág eshkot, shomá ham Masihay sará imán áwort o áiay barkatá shomárá wádah dátagén Pákén Ruhay mohr janag but. 14 Má ke Hodáay mál o melkat én, tán may sarjamén mókagá Pákén Ruh é gappay zámen†1‏:14 Zámen, bezán zamánat dayók. ent ke Hodá may mirásá márá dant tánke Hodáay shán o shawkat názénag bebit.
Pulosay dwá
15 Paméshká, cha hamá wahdá ke man Hodáwandén Issáay sará shomay imán o pa sajjahén palgártagénán shomay mehray bárawá eshkotag, 16 man shomay bárawá Hodáay shogray gerag yalah nadátag. Wati dwáyáni tahá shomay námá gerán o 17 cha Hodáyá, ke may Hodáwandén Issá Masihay porshawkatén Pet ent, dwá lóthán ke shomárá ruhi dánái o binái bebakshit tánke áiay bárawá shomay zánt géshter bebit. 18 Dwá lóthán ke shomay delay chamm rozhná bebant, tánke hamá ométá begendét ke Hodáyá shomárá pa áiá gwánk jatag‡1:18 Gwánk janag, bezán tawár kanag, lótháénag., bezán palgártagénáni nyámá Hodáay porshawkatén mirásay ganjá begendét o 19 Hodáay hamá békesás mazanén zór o kodratá ham sarpad bebét ke márá, bezán báwarmandán rasagá ent. É hamá mazanén zór ent ke 20 Hodáyá kár bast o Masihi cha mordagán zendag kort o nadistagén jaháná wati rástén kashá nádénti. 21 Masih cha sajjahén hákem o ehtiárdár o zórmand o báládast o har námé ke geraga bit, cha áyán báláter ent, tahná annugén zamánagay na, cha áyókén zamánagay hákemán ham báláter ent. 22 Hodáyá har chizz Masihay pádáni chérá ér kort o kelisáay háterá sajjahén chizzáni sar o masteri kort. 23 Kelisá Masihay badan ent o cha Masihay wajudá sarréch ent, hamá Masih ke har jágah hastent o har chizzá cha wati wajudá sarrécha kant.

- Pa Epésosián Pulosay kágad
- <
- 1
- >

*1:1 1‏:1 “Palgártagén” hamá mardom ant ke gón Issá Masihay hóná cha wati gonáhán shódag o pák kanag butag o é dhawlá pa Hodáyá dar chenag butagant.

†1:1 1:1 Lahtén kwahnén daznebeshtá, “Epesosay shahrá” mán naent.

‡1:6 1:6 Békesás, bezán béhesáb, sakk báz.

§1:7 1:7 Mókagay máná edá esh ent ke pa kaséay jánay rakkénagá gránén kimaté dayag bebit, Pársiá “bázkharid”.

*1:12 1:12 Óst, bezán omét, ásará.

†1:14 1‏:14 Zámen, bezán zamánat dayók.

‡1:18 1:18 Gwánk janag, bezán tawár kanag, lótháénag.

© 2016 WBT