- Pa Tesálunikián Pulosay domi kágad
- <
- 1
- >

Pa Tesálunikián
Pulosay domi kágad
Pa Tesálunikián Pulosay domi kágaday pajjár
1
Salám o drót
1 Cha Pulos o Silwánus*1:1 Silwánus hamá Silás ent ke kásedáni káray ketábá ham áiay nám geraga bit. o Timutáusay némagá,
pa Tesálunikiáni kelisáyá, ke may Hodáén Pet o Hodáwandén Issá Masihayg ent.
2 Cha may Hodáén Petay o Hodáwandén Issá Masihay némagá rahmat o émeni shomárá sar bát.
Dwá o shogrgozári
3 Oo brátán! Hakkén gapp esh ent ke má báyad ent modám pa shomá Hodáay shográ begerén, chéá ke shomay imán róch pa róch rodán ent o pa yakdomiá shomay sajjahénáni mehr ham gésh bayán ent. 4 Paméshká má Hodáay é dega kelisáyánibáwarmandáni kerrá pa shomay sagg o bardásht o imáná, shomay sará pahra bandén ke har paymén ázár o janjáláni tahá ét o angat mohr óshtátagét.
5 É drost sábeta kanant ke Hodáay dádrasi barhakk ent o shomá hakdára bét ke Hodáay mahluk hesáb bebét, ke pa eshiá ázár saggagá†1:5 Saggag, bezán bardásht kanag. ét. 6 Hodá ádel ent, á mardom ke pa shomá janjála sázant, Hodá wat áyáni zendá janjál pédá kant o 7 shomá ke janjáláni ámách‡1:7 Ámách, bezán dochár, shekár. ét, shomárá áráma dant o márá ham. É kár hamá wahdá bit ke Hodáwandén Issá gón wati zórmandén préshtagán cha ásmáná gón jamburén áséá§1:7 Jamburén ás, bezán hamá ás ke sakk rók ent. watá záhera kant o 8 hamáyán sezá dant ke Hodáyá pajjáha nayárant o may Hodáwandén Issáay wasshén mestágay*1:8 Mestág, bezán wasshén hál, bashárat. parmánbardáriá nakanant. 9 Esháni sezá esha bit ke abadi tabáhié esháni chakká kapit o hamá róchá cha Hodáwanday bárgáhá†1:9 Bárgáh, bezán dém, darbár, hozur. o cha áiay zóray shán o shawkatá zebahra‡1:9 Zebahr, bezán bébahr. bant 10 ke Hodáwand wati palgártagénáni§1:10 “Palgártagén” hamá mardom ant ke gón Issá Masihay hóná cha wati gonáhán shódag o pák kanag butagant o é dhawlá pa Hodáyá dar chenag butagant. kerrá kayt o wati shán o shawkatá záhera kant o sajjahén báwarmand áiá gendant o é pa áyán ajab o hayrán kanókén nedáragé bit. Shomá ham góna bét chéá ke shomá hamá sháhedi báwar kort ke má shomárá dát.
11 Paméshká má modám pa shomá dwá kanén ke shomay zendagi anchosh bebit ke Hodáay gwánká bekarzit. Hodá gón wati zór o wáká*1:11 Wák, bezán zór, tákat. shomay nékén erádahán purah kanát o har káré ke shomay imán shomárá parmáit, áiá sarjam kanát. 12 Má é dwáyá kanén tánke may Hodáay o Hodáwandén Issá Masihay rahmatay barkatá, shomay del o daruná may Hodáwandén Issáay námay shán o shawkat záher bebit o Masih shomárá ezzat bedant.

- Pa Tesálunikián Pulosay domi kágad
- <
- 1
- >

*1:1 1:1 Silwánus hamá Silás ent ke kásedáni káray ketábá ham áiay nám geraga bit.

†1:5 1:5 Saggag, bezán bardásht kanag.

‡1:7 1:7 Ámách, bezán dochár, shekár.

§1:7 1:7 Jamburén ás, bezán hamá ás ke sakk rók ent.

*1:8 1:8 Mestág, bezán wasshén hál, bashárat.

†1:9 1:9 Bárgáh, bezán dém, darbár, hozur.

‡1:9 1:9 Zebahr, bezán bébahr.

§1:10 1:10 “Palgártagén” hamá mardom ant ke gón Issá Masihay hóná cha wati gonáhán shódag o pák kanag butagant o é dhawlá pa Hodáyá dar chenag butagant.

*1:11 1:11 Wák, bezán zór, tákat.

© 2016 WBT