- Ebránián
- <
- 6
- >

6
1 Paméshká byáét cha hamá bonyádi tálimán ke Masihay bárawá ant démtera rawén o dém pa pohtagiá kenzána bén. É tálimáni bonredá dobar ér makanén:
cha hamá kárán tawbah kanag ke ásaresh mark ent,
Hodáay sará imán,
2 pákshódiáni*6:‏2 Pákshódiay labz, Yunáni zobáná “baptismah” gwashaga bit o eshiay máná “ápá bokk dayag” yá “gón ápá shódag” ent. tálim,
dastay ér moshag†6:‏2 Dastay ér moshagay maksad esh ent ke hamá mardomá cha Hodáay némagá hayr o rahmat berasit ke dast áiay sará ér moshaga bit.,
mordagáni jáh janag‡6:‏2 Jáh janag, bezán pád áyag, zendag bayag. o
abadmánén dádrasi§6:2 Dádrasi, bezán hakkén paysalah, hamá shawr ke cha dádgáhána kayt, dáwari, ensáp..
3 Nun má cha eshán démtera rawén, agan Hodáay razá bebit.
4 Hamá mardom ke áyáni del yakk randé rozhná but o ásmáni sawgátay támesh chasht o Pákén Ruhá sharikdár butant o 5 Hodáay habaray washtámi o áyókén zamánagay zóresh chasht, 6 agan é mardomán wati ráh táb dát, hechbar dém pa tawbahá árag buta nakanant, chéá ke é mardom Hodáay Chokká padá saliba kasshant o mahlukay démá áiá béezzata kanant o é paymá watá táwána dayant.
7 Hamá zemin ke wahd pa wahdá áiay sará hawra gwárit o sérá ápa wárt o pa wati ábád kanókán sharrén bar o samara kárit, á zeminá Hodá barkata dant. 8 Bale á zemin ke konthag o dhangara ródénit, békár ent. Zuttán nálat kanaga bit o áiay ákebat sóchag ent.
9 Oo dordánagén dóstán! Bell toré má é paymá habar kanagá én, bale má shomay sharriáni bárawá deljam én, hamá sharri ke gón nejátá hamgranch ant. 10 Chéá ke Hodá náensáp naent ke shomay kárán beshamóshit. Shomá palgártagénáni*6:‏10 “Palgártagén” hamá mardom ant ke gón Issá Masihay hóná cha wati gonáhán shódag o pák kanag butagant o é dhawlá pa Hodáyá dar chenag butagant. hezmat kortag o angat kanagá ét o Hodá cha é mehrá bétránaga nabit ke shomá pa áiay námá kortag. 11 May wáhag ent ke cha shomá harkas tán godhsará hamé hobb o hodónákiá†6:11 Hodónák, bezán wáhagdár, armáni, lóthók, delmánag. barjáh bedárit ke shomay omét purah bebit. 12 Sost o jándozz‡6:12 Jándozz, bezán tambal. mabét, hamáyáni randgiriá bekanét ke cha imán o sabray ráhá Hodáay kawláni mirásdára§6:12 Mirásdár, bezán mirás barók, mirásá sharikdár, wáres. bant.
Hodáay kawl o karár
13 Wahdé Hodáyá gón Ebráhémá kawl kort, wati jenday sawgendi wárt, chéá ke masteréné néstat ke áiay sawgendá bwárt. 14 Gwashti: “Pa rásti tará barkata dayán o tai nasl o padréchá*6:14 Padréch, bezán nasl, chokk o óbádag. báza kanán.” 15 É paymá Ebráhémá gón sabr o ópár entezár kort o hamá chizzi raset ke Hodáyá kawl dátagat. 16 Mardom cha wat masterénay sawgendá warant. Sawgend gappá gisshénit o har jérhahá halása kant. 17 Paméshká wahdé Hodáyá lóthet ke pa wádaháni mirásdárán pakká pésh bedárit ke mani erádah badala nabit, gorhá sawgendi wárt 18 tánke cha é doén badal nabayagi chizzán, bezán Hodáay kawlá o sawgendá, áiay panáhá átkagén mardomán pa bándátay ométá mohrén delbaddhié berasit, chéá ke buta nakant Hodá dróg bebandit. 19 É omét pa may arwáhá deljam o mohkamén nangaré†6:‏19 Nangar, bezán langar. o Hodáay bárgáhá, pardahay poshtá‡6:19 Yahudiáni mazanén parasteshgáhá pardahé hastat ke Hodáay bárgáhi cha mardomán jetá kort. Edá morád hamé pardah ent. mekk ent, 20 hamá jágahá ke Issá pa maygi, cha má pésar hamá wahdá shot ke á, Malkisedikay darjah o makámay mazanén péshwáé but, abadi péshwáé.

- Ebránián
- <
- 6
- >

*6:2 6:‏2 Pákshódiay labz, Yunáni zobáná “baptismah” gwashaga bit o eshiay máná “ápá bokk dayag” yá “gón ápá shódag” ent.

†6:2 6:‏2 Dastay ér moshagay maksad esh ent ke hamá mardomá cha Hodáay némagá hayr o rahmat berasit ke dast áiay sará ér moshaga bit.

‡6:2 6:‏2 Jáh janag, bezán pád áyag, zendag bayag.

§6:2 6:2 Dádrasi, bezán hakkén paysalah, hamá shawr ke cha dádgáhána kayt, dáwari, ensáp.

*6:10 6:‏10 “Palgártagén” hamá mardom ant ke gón Issá Masihay hóná cha wati gonáhán shódag o pák kanag butagant o é dhawlá pa Hodáyá dar chenag butagant.

†6:11 6:11 Hodónák, bezán wáhagdár, armáni, lóthók, delmánag.

‡6:12 6:12 Jándozz, bezán tambal.

§6:12 6:12 Mirásdár, bezán mirás barók, mirásá sharikdár, wáres.

*6:14 6:14 Padréch, bezán nasl, chokk o óbádag.

†6:19 6:‏19 Nangar, bezán langar.

‡6:19 6:19 Yahudiáni mazanén parasteshgáhá pardahé hastat ke Hodáay bárgáhi cha mardomán jetá kort. Edá morád hamé pardah ent.

© 2016 WBT