- Elhám
- <
- 6
- >

6
Mohr pach kanaga bant
1 Man dist ke Gwarándhá cha haptén mohrán awali pach kort o man eshkot cha chárén sahdárán yakké granday tawáray paymá gwashagá at: “Byá.” 2 Man cháret ta espétén aspé o aspswárá tirkamáné gón. Áiá tájé dayag but, sóbén at o pa géshter sóbén o kámyáb bayagá démá rawán at.
3 Wahdé Gwarándhá domi mohr pach kort, man eshkot domi sahdár gwashagá at: “Byá.” 4 Dega aspé démá dar átk ke chó ásá sohr at. Aspswárá é zór o wák dayag but ke cha zeminay sará sohl o émeniá halás bekant ke mardom yakdomiá bekoshant. Áiá baláhén zahmé dayag but.
5 Wahdé Gwarándhá sayomi mohr pach kort, man eshkot sayomi sahdár gwashagá at: “Byá.” Man cháret ta syáhén aspé o aspswárá sháhémé*6:5 Sháhém, bezán tór, tarázu. dastá ent. 6 Man cha chárén sahdáráni darnyámá tawáré eshkot, gwashagá at: “Kilué†6:6 Asligén Yunáni labzay máná kesás yakk litar ent. gandom pa róchéay mozzá‡6:6 Asligén Yunániay labz “dinár” ent. o say kilu jaw pa róchéay mozzá, bale rógen o sharábay§6:6 Pákén Ketábay tahá har jágah ke sharábay labz átkag, eshiay máná cha angurá jórh butagén sharáb ent ke Engréziá “wine” gwashaga bit. kimmatá kár madár.”
7 Wahdé Gwarándhá cháromi mohr pach kort, man eshkot cháromi sahdár gwashagá at: “Byá.” 8 Man cháret ta mani démá shunzén aspé. Aspswáray nám “mark” at o mordagáni jahán áiay poshtá at. Áyán zeminay chárekay*6:8 Chárek, bezán cha chár bahrá yakké. sará zór o wák dayag butagat ke pa zahm, dhokkál†6:8 Dhokkál, bezán kaht, hoshksáli. o wabá o cha zeminay saray rastaráni dastá óday mardomán bekoshant.
9 Wahdé Gwarándhá panchomi mohr pach kort, man korbánjáhay chérá hamáyáni arwáh distant ke Hodáay habar o hamá sháhediay sawabá koshag butagatant ke áyán barjáh dáshtag. 10 Zár zárá gréwag o gwashagá atant: “Oo pák o rástén Hodáwand! Tán kadén dádrasia nakanay o may hónay bérá cha zeminay sará neshtagénána nageray?” 11 Á sajjahénán espétén póshák dayag but o gwashag butant ke kammé angat sabr kanét tán shomay hamráhén hezmatkár o shomay brát‡6:11 “Brátay” máná har báwarmand ent, mardén o janén., shomay dhawlá koshag bebant o hesáb sarjam bebit.
12 Man cháragá atán, wahdé Gwarándhá shashomi mohr pach kort, mazanén zeminchandhé§6:12 Zeminchandh, bezán zeminjomb, zelzelah. átk. Róch cha mudá addh kortagén porsi goday dhawlá syáh but, chárdahi máh chó hóná sohr tarret o 13 ásmánay estár anchó zeminá kaptant ke enjiray drachk trondén gwátéay démá wati zakk o kathekkén barán*6:13 Zakk o kathekkén bar, bezán narasetagén bar. dawra dant. 14 Ásmán chó nazz átkagén tumáréá shot o har kóh o har jazirah cha wati jáhá sorénag but.
15 Padá zeminay bádsháh, mazanén mardom, pawji sarmaster, hastómand, zóráwar, har golám o har ázátén mardom, sajjahénán watá gáráni tahá o kóháni seng o taláráni†6:15 Talár, bezán mohr o mazanén seng, sengén kóhi thokkor. nyámá chér dát. 16 Áyán gón kóh o talárán gwasht: “May sará bekapét o márá cha tahtay sará neshtagénay chehragá o cha Gwarándhay gazabá chér bedayét. 17 Chéá ke esháni gazabay mazanén róch átkag o eshiay démá kay óshtáta kant?”

- Elhám
- <
- 6
- >

*6:5 6:5 Sháhém, bezán tór, tarázu.

†6:6 6:6 Asligén Yunáni labzay máná kesás yakk litar ent.

‡6:6 6:6 Asligén Yunániay labz “dinár” ent.

§6:6 6:6 Pákén Ketábay tahá har jágah ke sharábay labz átkag, eshiay máná cha angurá jórh butagén sharáb ent ke Engréziá “wine” gwashaga bit.

*6:8 6:8 Chárek, bezán cha chár bahrá yakké.

†6:8 6:8 Dhokkál, bezán kaht, hoshksáli.

‡6:11 6:11 “Brátay” máná har báwarmand ent, mardén o janén.

§6:12 6:12 Zeminchandh, bezán zeminjomb, zelzelah.

*6:13 6:13 Zakk o kathekkén bar, bezán narasetagén bar.

†6:15 6:15 Talár, bezán mohr o mazanén seng, sengén kóhi thokkor.

© 2016 WBT